Damashqda Suriya prezidenti Bashar Asadning onasi, Anisa Maxluf 6 fevralda 86 yoshida vafot etdi. Bu haqda Suriya prezidenti devonxonasi ma’lum qildi. Anisa Maxluf shifoxonada vafot etdi. Bashar Asadning otasi Hafiz Asad alavitlar qabilasidan biri – kalbiyaga mansub bo‘lgan. Hafiz Asad 2000 yilda vafot etgan. Asadning onasi esa yana bir alavit qabilasi – xadaddindan bo‘lib, 1930 yilda Lataqiyada dunyoga kelgan. Asadning ota-onasi 1957 yilda turmush qurishgan. Ular 5 farzand ko‘rishgan.